กำจัดใยแมงมุมด้วยเครื่องใช้ในครัวเรือน ใช้น้ำยาฟอกขาว ป้องกันไม่ให้มันกลับมาเกิดขึ้นอีก
ใยแมงมุมควรกำจัดออกทันทีที่เห็นนี่จะช่วยไม่ให้แมงมุมเข้ามาอยู่ในบ้าน เวลาทำความสะอาดประจำวัน จึงควรมองหาใยของพวกมัน ดูใยที่คุณต้องทำความสะอาดในตอนหลัง วิธีที่ดีที่สุดในการกำจัดใยแมงมุมคือดูดมันออกไปให้หมดเลย เครื่องดูดฝุ่นเล็กๆ แบบมือถือทำได้สะดวกที่สุด อย่างไรก็ตาม ถ้าไม่มีคุณจะใช้เครื่องดูดฝุ่นที่มีท่อหัวต่อขนาดยาวแทนก็ได้   แค่ใช้ท่อดูดหรือเครื่องดูดฝุ่นแบบมือถือดูดใยที่เห็น หากใยยังติดอยู่ คุณอาจต้องดูดหลายหน   หากคุณสังเกตเห็นใยแมงมุมบนเฟอร์นิเจอร์หรือผ้าม่าน ให้ใช้เครื่องดูดฝุ่นดูด แล้วใช้ลูกกลิ้งกำจัดขนผ้ามากำจัดเศษใยที่เหลือค้างบนนั้น   ให้แน่ใจว่าได้ตรวจดูใต้เฟอร์นิเจอร์ แมงมุมบางพันธุ์ชอบชักใยในที่มืด ในแต่ละสัปดาห์ให้หงายโซฟา เก้าอี้ โต๊ะ และเครื่องเรือนอื่นๆ เพื่อหาใยแมงมุม ถ้าพบก็ดูดมันออกเสีย บางจุดอาจใช้เครื่องดูดฝุ่นได้ยาก ก็ให้ใช้ไม่ขนไก่ปัดออกแทน ถ้าไม่มีก็ใช้ยางรัดมามัดถุงเท้าเก่าเข้ากับปลายไม้เท้าหรือไม้บรรทัดก็ได้ คุณสามารถใช้มันกำจัดใยแมงมุมได้ ฝ้าเพดานอาจทำความสะอาดได้ยาก เวลามีใยแมงมุมติดอยู่มักเอาออกลำบาก การใช้เทปกาวเป็นวิธีที่น่าสน หาลูกกลิ้งทาสีบ้านทั่วไปแล้วใช้เทปกาวพันรอบๆ โดยหงายเอาด้านที่เป็นกาวออก จากนั้นกลิ้งมันไปตามฝ้าเพดานเพื่อเอาใยแมงมุมออก อาจต้องทำซ้ำหลายครั้งถึงจะเอาใยออกหมด แมงมุมมักชักใยตามขอบหน้าต่างระหว่างมุ้งลวดกับหน้าต่าง หากคุณต้องการจะกำจัดใยแมงมุมบริเวณนี้ ให้ทำตามคำแนะนำที่มักใช้สำหรับทำความสะอาดหน้าต่างเก่าๆ ฉีดน้ำใส่หน้าต่างกับมุ้งลวด จะใช้สายยางหรือขวดสเปรย์ฉีดก็ได้  ถ้าจะฉีดนอกบ้าน สายยางในสวนที่ติดหัวฉีดแบบสเปรย์ก็ใช้ได้ เล็งฉีดไปที่ใยแมงมุมได้เลย ส่วนถ้าจะฉีดภายในบ้าน แค่ใช้ขวดสเปรย์ฉีดก็ได้  ถอดมุ้งลวดออกแล้วใช้ขวดสเปรย์ขนาดเล็กฉีดใยที่เหลือออก จากนั้น ทำความสะอาดหน้าต่างตามแบบที่คุณถนัดจะซื้อสเปรย์ทำความสะอาดหน้าต่างตามห้างสรรพสินค้าหรือจะใช้แค่สบู่ผสมน้ำก็ได้ ทำความสะอาดหนาต่างให้ถ้วนทั่ว ให้แน่ใจว่าไม่มีเศษใยหลงเหลือ   เพื่อป้องกันไม่ให้เกิดซ้ำ ให้เปลี่ยนมุ้งลวดที่มีรอยฉีกขาด มันจะกันแมงมุมไม่ให้เข้าบ้านตั้งแต่แรก ไล่ไปตามจุดที่ยากจะเข้าถึง ตรวจหาดูใยหรือการแพร่พันธุ์ของมันซ้ำสองรอบ ถ้าคุณอาศัยอยู่ในบริเวณที่มีแมงมุมชนิดมีพิษร้ายแรง ต้องให้แน่ใจว่าปลอดใยแมงมุมในบ้าน วิธีป้องกันการแพร่พันธุ์ที่ดีที่สุดคือจับให้ได้ก่อนที่มันจะเริ่ม ใช้สูตรแบบนี้ได้ โดยเฉพาะกับใยที่ยังมีแมงมุมทำรังอยู่แทนที่จะเหลือแต่ใยธรรมดา นี่จะกำจัดไข่และแมงมุมที่อาศัยอยู่กลางใยด้วย   คุณสามารถซื้อน้ำยาฟอกขาวได้ตามห้างสรรพสินค้าหรือทางออนไลน์ ให้แน่ใจว่าได้อ่านคำแนะนำการใช้เสียก่อน ให้ละลายน้ำยาฟอกขาวลงในน้ำตามอัตราส่วนที่แนะนำเสมอ สำหรับบ้านทั่วไปแล้ว แค่น้ำยาฟอกขาวหนึ่งแกลลอนก็เพียงพอแล้ว   หากคุณจะฉีดน้ำยาฟอกขาวนอกบ้าน ก็ต้องซื้อสเปรย์น้ำยาฟอกขาวจากห้างสรรพสินค้าหรือทางออนไลน์ด้วย คุณยังอาจต้องใช้สายยางรดน้ำหรือหัวฉีดสเปรย์แบบปรับได้ด้วย   หากคุณจะฉีดภายในบ้าน หัวฉีดสเปรย์ขนาดใหญ่นั้นพ่นแรงเกินไป แค่ผสมน้ำยาฟอกขาวกับน้ำลงในขวดฉีดน้ำธรรมดาจะดีกว่า ให้แน่ใจว่าได้สวมถุงมือตอนฉีด มันอาจทำให้ผิวระคายเคืองได้  ผสมน้ำยาฟอกขาวกับน้ำร้อนเสมอ ไม่เอาน้ำอุ่นหรือน้ำเย็น และอย่าผสมน้ำยาฟอกขาวกับสารเคมีชนิดอื่นในบ้าน ก่อนเริ่มก็ให้สำรวจทั่วบ้านก่อน จะช่วยให้คุณตัดสินใจได้ว่าจะฉีดหรือเช็ดตรงไหนบ้าง   เวลาฉีดนอกบ้าน คุณควรฉีดในพื้นที่จำกัดบริเวณราว 3 ถึง 4 ตารางเมตร มองหาจุดที่มีใยแมงมุมแล้วพิจารณาดูว่าจะแบ่งพื้นที่เป็นแต่ละส่วนอย่างไร   มองหาพวกหลอดไฟหรือส่วนประกอบที่ใช้ไฟฟ้าของบ้าน ให้แน่ใจว่าไม่ได้ทำความเสียหายแก่บริเวณนี้ด้วยน้ำยาฟอกขาว คุณสามารถใช้แปรงทำความสะอาดมากำจัดใยแมงมุมแทนถ้ามันอยู่ตามที่เหล่านี้ เพราะน้ำยาฟอกขาวเป็นอันตรายต่อผิวและดวงตา จึงจำต้องใส่อุปกรณ์ป้องกันก่อนฉีด คุณควรใส่ชุดป้องกัน แว่นนิรภัยและถุงมือ ฉีดน้ำยาใส่บริเวณที่มีใยแมงมุม ควรปรับหัวฉีดให้อยู่ระหว่างการฉีดต่อเนื่องเป็นสายกับหัวฉีดแบบละอองจางๆ คุณอาจลองฉีดใส่พื้นปูนหรือพื้นถนนก่อนใช้กับตัวบ้านก็ได้   ฉีดน้ำยาฟอกขาวผสมน้ำนี้ลงไปตรงบริเวณที่คาดว่ามีไข่หรือใย เมื่อสังเกตเห็นใยกับถุงไข่แยกจากกัน ให้ฉีดซ้ำไปอีกรอบ   หากใยเหนียวมาก ใช้แปรงสะอาดกำจัดมันออกเองเลย พอฉีดใยออกจนหมด ให้เก็บน้ำยาที่เหลือดีๆ เก็บไว้ในบรรจุภัณฑ์ที่มีฝาปิดมิดชิดและไกลจากมือเด็กและสัตว์เลี้ยง คู่มือการใช้ควรบอกรายละเอียดวิธีเก็บหรือทิ้งน้ำยาฟอกขาวอย่างปลอดภัยไว้ให้ เวลาทำความสะอาดด้วยน้ำยาฟอกขาวภายในบ้านนั้น ให้แน่ใจว่าได้ทิ้งน้ำยาฟอกขาวเอาไว้สักหนึ่งนาทีหลังฉีด จากนั้นค่อยใช้ผ้าขี้ริ้วเช็ดใยหรือถุงไข่ออกไปแล้วฉีดซ้ำอีกชั้น ทางที่ดีควรปล่อยให้น้ำยาแห้งไปเองจะดีกว่าใช้ผ้าขี้ริ้วผืนเดิมมาเช็ดจนทำให้มันปนเปื้อนอีกรอบ   อย่าให้เด็กหรือสัตว์เลี้ยงอยู่ใกล้บริเวณที่คุณเพิ่งฉีดน้ำยาฟอกขาวไป หากคุณรู้สึกคลื่นไส้ เปิดหน้าต่างเพื่อช่วยให้อากาศถ่ายเท ถ้าแมงมุมแพร่พันธุ์ในบ้านคุณ หาซื้อสเปรย์ฉีดกำจัดแมงมุมทั่วไปมาใช้จัดการได้ ส่วนใหญ่ควรใช้นอกตัวบ้าน เช่นเดียวกับฉีดตามรอยแตกหรือรูที่แมงมุมอาจใช้เข้ามาในบ้านได้   เลือกซื้อตามห้างสรรพสินค้า คุณควรรู้โครงสร้างพื้นฐานของบ้านก่อนถึงจะทราบว่าสเปรย์แบบไหนปลอดภัยกับบ้านคุณ สำรวจรอบตัวบ้าน ฉีดรอบฐานตัวบ้าน มองหาจุดที่เป็นไปได้ว่าแมงมุมจะเล็ดลอดเข้าบ้านได้ ให้ใส่ใจกับรอยร้าวตรงกรอบหน้าต่างกับประตูโรงรถเป็นพิเศษ   การใช้งานอย่างปลอดภัยนั้นขึ้นอยู่กับชนิดของสเปรย์เป็นหลัก ส่วนใหญ่จะมีคำแนะนำการใช้มาให้ข้างขวดหรือกล่อง อ่านให้ละเอียดก่อนใช้ หากคุณกังวลเรื่องการใช้สารเคมีในบ้าน น้ำมันสกัดช่วยคุณได้ ลองทำส่วนผสมโดยใช้น้ำมันสกัดหอมระเหยแล้วดูว่ามีข้อแตกต่างเกิดขึ้นไหม  แมงมุมมักไม่ชอบรสชาติของน้ำมันสกัด คุณหาซื้อได้ออนไลน์หรือตามร้านขายผลิตภัณฑ์เพื่อสุขภาพ ตัวที่ได้ผลที่สุดคือน้ำมันสะเดากับทีทรี   ผสมน้ำสบู่สองช้อนโต๊ะลงในน้ำอุ่น จากนั้นเติมน้ำมันทีทรี 5 หยดหรือน้ำมันสะเดาหนึ่งออนซ์   ฉีดน้ำยาผสมนี้รอบบ้านในบริเวณที่สังเกตเห็นแมงมุม  แต่ระวังหน่อย ให้แน่ใจว่าเด็กกับสัตว์เลี้ยงไม่ได้อยู่ใกล้ๆ น้ำมันทีทรีนั้นเป็นอันตรายถ้ากลืนลงไป มียาฆ่าแมลงหลายชนิดที่ใช้ไล่แมงมุมได้ แวะเลือกดูตามห้างสรรพสินค้า   ยาฆ่าแมลงแบบผงเหมาะสำหรับใช้ตามรอยแตกรอยร้าว ใช้กับจุดที่เข้าถึงยากได้ง่าย   ยาฆ่าแมลงแบบแป้งเหมาะกับใช้เฉพาะจุด ถ้าเห็นแมงมุมแค่ไม่กี่จุดในบ้าน ใช้แบบนี้ก็ดี   หากจะลองสร้างขอบเขตรอบบ้าน มองหายาฆ่าแมลงชนิดของเหลว นำมาผสมน้ำแล้วใช้ในบริเวณกว้างรอบบ้าน   เช่นเคย ให้แน่ใจว่าได้อ่านคู่มือการใช้ก่อนเสมอ หลายคนรู้สึกสะดวกใจกับการใช้เครื่องขับไล่แมลงเพราะไม่ต้องฉีดทั่วบ้าน เครื่องขับไล่แมลงมักส่งคลื่นแม่เหล็กไฟฟ้าที่จะไล่แมงมุมและแมลงอื่นๆ หาซื้อได้ออนไลน์หรือตามห้าง อ่านคู่มือให้ดีก่อนซื้อ เพื่อให้แน่ใจว่ามันไม่เป็นอะไรกับผู้คน ถ้าบ้านมีปัญหาแมงมุมอย่างวิกฤติจนแก้ไขปัญหาเองไม่ได้ แบบนี้ไปพึ่งบริการบริษัทรับกำจัดแมลงดีกว่า ซึ่งควรใส่ใจเลยถ้าคุณอาศัยอยู่ในบริเวณที่มีแมงมุมพิษชุกชุม
มองหาใยแมงมุมระหว่างการทำความสะอาดประจำวัน. ใช้เครื่องดูดฝุ่นกำจัดใยแมงมุม. ใช้ไม้ขนไก่ตรงจุดที่ยากจะเข้าถึง. ใช้เทปกาวกับลูกกลิ้งทาสีบนฝ้าเพดาน. ฉีดน้ำตามหน้าต่างและมุ้งลวด. ตรวจสอบบริเวณที่เข้าถึงได้ยากซ้ำเพื่อหาใยและไข่แมงมุม. เตรียมส่วนผสมระหว่างน้ำยาฟอกขาวกับน้ำ. สำรวจบ้านหาใยแมงมุม. สวมใส่อุปกรณ์ป้องกัน. ฉีดใส่ใยแมงมุม. เก็บน้ำยาฟอกขาวที่เหลือให้ปลอดภัย. ฉีดน้ำยาฟอกขาวภายในบ้าน. ลองสเปรย์กำจัดแมลง. ใช้น้ำมันสกัด. มองหายาฆ่าแมลง. ลองเครื่องขับไล่แมลง. พึ่งบริการมืออาชีพ.
https://www.wikihow.com/Get-Rid-of-Spider-Webs https://www.wikihow.com/Get-Rid-of-Spider-Webs https://www.wikihow.com/Get-Rid-of-Spider-Webs
Removing Webs with Household Supplies Using Bleach Preventing a Reoccurrence